হুসেইন হুসেইনি
সৈয়দ হুসেইন হুসেইনি (ফার্সি: سید حسین حسینی; জন্ম: ৩০ জুন ১৯৯২; হুসেইন হুসেইনি নামে সুপরিচিত) হলেন একজন ইরানি পেশাদার ফুটবল খেলোয়াড়। তিনি বর্তমানে ইরানি ক্লাব এস্তেগলাল এবং ইরান জাতীয় দলের হয়ে গোলরক্ষক হিসেবে খেলেন। ২০০৭ সালে, হুসেইনি ইরান অনূর্ধ্ব-১৭ দলের হয়ে ইরানের বয়সভিত্তিক পর্যায়ে অভিষেক করেছিলেন। প্রায় আট বছর যাবত ইরানের বয়সভিত্তিক দলের হয়ে খেলার পর, তিনি ২০১৮ সালে ইরানের হয়ে আন্তর্জাতিক পর্যায়ে অভিষেক করেছেন; ইরানের জার্সি গায়ে তিনি এপর্যন্ত ৭ ম্যাচে অংশগ্রহণ করেছেন।